open-index/open-wikipedia-markdown huggingface dataset:
Blood, Sweat & Tears

**Blood, Sweat & Tears** (također poznat kao "**BS&T**") je američka muzička grupa prvotno stvorena u New Yorku godine 1967. Od svojih početaka bend je prošao kroz brojne promjene u svom sastavu, kao i u nizu različitih muzičkih stilova. Ono po čemu je najpoznatiji od svojih početaka jest stapanje rock, blues i pop muzike sa duhačkim aranžmanima i jazz improvizacijama, a što je kasnije postalo poznato kao "jazz-rock". Za razliku od "jazz fusion" bendova, koji teže virtuoznim instrumentalnim izvedbama i eksperimentiranju sa električnim instrumentima pjesme Blood, Sweat & Tearsa su spojili stil rocka, popa i R&B/soul muzike sa big bandovima, a istovremeno oživjeli i tradicije klasične muzike 20. vijeka sa jazz tradicijom malih sastava.

## Diskografija
**Albumu''
* ''[[Child Is Father to the Man]]'' (1968) Producent: John Simon (RIAA: Gold) #47
* ''[[Blood, Sweat & Tears (album)|Blood, Sweat & Tears]]'' (1968) Producent: [[James William Guercio]], 1970 [[Grammy Award for Album of the Year]]. (RIAA: 4 x Multi-Platinum) #1
* ''[[Blood, Sweat & Tears 3]]'' (1970) Producent: Bobby Colomby and Roy Halee (RIAA: Gold) #1
* ''[[Blood, Sweat & Tears 4]]'' (1971) Producenti: Don Heckman, Roy Halee and Bobby Colomby (RIAA: Gold) #10
* ''[[New Blood (album)|New Blood]]'' (1972) Producent: Bobby Colomby #32
* ''[[No Sweat (album)|No Sweat]]'' (1973) Producent: Steve Tyrell #72
* ''[[Mirror Image (BS&T album)|Mirror Image]]'' (1974) Producent: Henry Cosby #149
* ''[[New City (Blood Sweat & Tears album)|New City]]'' (1975) Producent: Jimmy Ienner #47
* ''In Concert'' (1976) Producent: Bobby Colomby, Izvršni producent: Jimmy Ienner
* ''More Than Ever'' (1976) Producent: Bob James
* ''Brand New Day'' (1977) Producenti: Bobby Colomby and Roy Halee
* ''Nuclear Blues'' (1980) Producent: Jerry Goldstein
* ''Latin Fire'' (1985) [snimljeno 1980/81]
* ''Live And Improvised'' (1991) [snimljeno 1975] Producent: Bobby Colomby. Pridruženi producent: Jimmy Ienner
* ''Live'' (1994) [snimljen uživo u The Street Scene u Los Angelesu 12. oktobra 1980.]

**Kompilacijski albumi:**
* ''[[Greatest Hits (Blood, Sweat & Tears album)|Greatest Hits]]'' (1972) (RIAA: 2 x Multi-Platinum) #19
* ''Super Hits'' (1998)
* ''What Goes Up! The Best of Blood, Sweat & Tears'' (1995) producent kompilacije: Bob Irwin
* ''You've made me so happy'' (2001) kompilacija: Sony Special Products
* ''The Collection'' (2003) kompilacija: Sony/Columbia

**Soundtracck allbumi**
* ''The Owl and the Pussy Cat'' (Soundtrack) (1970) Producent: Thomas Z. Shepard

**Singlice na top-listama'''
* "You've Made Me So Very Happy" (1969) #2
* "Spinning Wheel" (1969) (pobjednik Grammyja) #2
* "And When I Die" (1969) #2
* "Hi-De-Ho" (1970) #14
* "Lucretia MacEvil" (1970) #29
* "Lisa, Listen to Me" (1971) #73
* "Go Down Gamblin'" (1971) #32
* "So Long Dixie" (1972) #44
* "Tell Me That I'm Wrong" (1974) #83
* "Life" (1975) #62

## Izvori

## Vanjske veze
* Blood Sweat & Tears Official Site 
* VH1 Band History 
* BS&T tribute site
* BS&T tribute site
* BS&T lineup 1967–2000
* Horn Rock Heaven MySpace page
Dojransko jezero

**Dojransko jezero** (makedonski: Доjранско Езеро, grčki: *Λίμνη Δοϊράνη - Límni Doïráni*) je jezero koje se nalazi na granici Republike Makedonije i Grčke.

## Geografske karekteristike
Jezero je udaljeno oko 75 kilometara od Soluna, 140&nbsp;km južno od Skopja.
Ovalnog je oblika, površina mu je 42,5&nbsp;km², od čega se 26,58&nbsp;km² (56,49%) nalazi u Makedoniji, a 15,92&nbsp;km² (37,46%) u Grčkoj. Najveća dubina jezera je 10 metara, prosječna je 6,7 m., jezero je dugo 8,9&nbsp;km, i široko 7,1&nbsp;km. Dojransko jezero je treće po veličini u Makedoniji nakon Ohridskog i Prespanskog jezera.

Dojransko jezero je ostatak nekadašnjeg puno većeg pleistocenskog Peonskog jezera (Strimonskog jezera), koje je nastalo za neogena i imalo je površinu od 127&nbsp;km².

Dojransko jezero ima brojne pritoke kao što su Surlovska reka i reka Handža, koje donose vodu sa Belasice.

Vode Dojranskog jezera otiču rijekom Ardžan ( grčki: *Αρτζάν*, makedonski: *Đolaj* ) u Grčkoj u rijeku Vardar te potom u Egejsko more.

S grčke strane prokopan je 1808 kanal Đolaj, koji se koristi za navodnjavanje; za proteklih 200 godina (od 1808 do 1988. g.) vode jezera su snizile za 5 metara.
Najveći padovi zabilježeni su 1956/ 57. i 1988/ 89. god. zbog velikih ispuštanja voda preko kanala Đolaj. Od 1988. - 2000. god. jezero se zbog povoljnih hidroloških prilika i izgradnje sistema kanala za punjenje jezera pomalo puni.

Dojransko jezero bilo je poznato po specifičnom načinu ribolova, uz pomoć ptica u ogradama od trstike takozvanim meandrima.

## Povezano
* Prespansko jezero
* Ohridsko jezero

## Reference

## Vanjske veze

* Lake Doirani 
* Dojran - Official Web Site
Nacionalna himna Republike Uzbekistan

**Nacionalna himna Uzbekistana** je stvorena nakon nezavisnosti države 1991. godine tako je uzeta melodija stare Sovjetske himne, dok su rječi promjenjene to jest napisane od uzbečkog pjesnika Abdulla Aripova.

## Vanjske veze

* MP3 verzije Uzbečke himne
Mindovg

**Mindovg** (1200- 1263.) jedini kralj litve, te prvi poznati litvanski vladar.

Iako je njegov rani život nepoznat, zna se da je 1236 godine postao vrhovnim vladarem litvanaca, te se okrunio 1253 kao kralj. Litvanski povjesničar, Edvardas Gudavičius navodi datum 6 Srpanj 1253 kao točan datum njegova krunisanja, što se prihvaća kao dan državnosti u Litvi.

## Biografija
Tijekom 11. stoljeća Litvansko područje je bilo dijelom zemalja koje su plaćale danak Kijevskoj Rus'i, ali su već u 12. stoljeću Litvanci pustošili susjedna područja. Početkom 13. stoljeća njemački redovi, Teutonski red i Livonijska braća mača, su osvojili područja današnje Estonije, Latvije i Litve. To je izazvalo ujedinjenje Litvanskih plemena pod vodstvom Mindaugasa (Myndowe) koji je porazio Nijemce kod grada Šiauilaija 1236. god.
God. 1250. Mindaugas je potpisao sporazum s Teutonskim redom, te je i kršten slijedeće godine u prisustvu Chełmskog biskupa. Dana 6. srpnja 1253. god., Mindaugas je okrunjen za kralja Litve, čime je službeno Litvansko kraljevstvo prešlo na kršćanstvo. Mindaugasa je naposljetku ubio njegov nećak Treniota što je izazvalo opće nezadovoljstvo i povratak Litvanaca poganskim vjerovanjima. God. 1241., 1259. i 1275. Kraljevstvo su opustošili Mongoli iz klana Zlatne Horde.
## Povezano
* Historija Belorusije
* Povijest Litve

## Poveznice
* http://www.delfi.lt/news/daily/lithuania/article.php?id=10060763.lt
Opština Bitola

**Opština Bitola** (makedonski: Општина Битола) je jedna od 84 
Opština na jugu Makedonije. Upravno sjedište ove općine je grad *[[Bitolj|Bitola]]*, ova se opština zemljopisno smjestila na jugo zapadnom dijelu doline Pelagonija.

## Geografija
*Opština Bitola* graniči s opštinama: Demir Hisar na sjeveru, Mogila sa sjeveroistoka, Resen sa zapada i Krivogaštani sa jugoistoka te Grčkom na jugu.

Ova opština prostire se po najvećoj makedonskoj dolini Pelagonija, u njoj se nalaze i najviši planinski vrhovi Baba Planine. Najveći vodotok u Općini je rijeka Crna.

## Stanovništvo
Ova opština ima 122.173 stanovnika od kojih 95.385 živi u glavnom gradu općine Bitoli, ostatak živi na selu.

Po zadnjem popisu stanovnika u ovoj Općini većinu stanovnika činili su Makedonci - 88,7% (84.616), drugi po brojnosti su Albanci sa 4,36% ( ili 4.164), Roma (Cigana) ima 2,73% (2.613), Turaka ima 1,69% (1.610), Bošnjaka 0,03% (21), Srba 0,57% (541), Vlaha 1,34% (1.270) te svih ostalih 0,58% (550).

Za posljednje promjene administrativnog uređenja Republike Makedonije 2003. godine Općini Bitola pripojene su dvije ruralne općine *Opština Bistrica* i *Opština Capari*. Bez ove dvije dodane općine broj stanovnika bio je 86.176.

## Naselja u Općini Bitola
Ukupni broj naselja u općini je 66, od toga je 65 sela i samo jedan grad Bitola.

## Povezano
* Pelagonija
* Bitola
* Nacionalni park Pelister
* Republika Makedonija
* Opštine Republike Makedonije

## Vanjske veze
* Službene stranice općine Bitola
* Stranice općine Bitola na stranicama resornog ministarstva Makedonije 
* Službene turističke stranice Bitole
Baba (planina)

**Baba** (; ili **Baba-planina**, ) je planina u jugozapadnom dijelu Makedonije, koja se nalazi nekoliko kilometara od grada Bitole na granici sa Grčkom.

Često se naziva i **Pelister** (), iako je to samo ime njenog najvećeg vrha.

## Geografija
Po površini na kojoj se prostire (436&nbsp;km²) ona je trinaesta, a po visini (Pelister, 2.601 m) treća planina u Republici Makedoniji. Godine 1948. zbog prirodnih ljepota, historijskog i naučnog značaja planine, jedan njen dio sa površinom od 17 150 hektara, je proglašen za "Nacionalni park Pelister". Baba je mlada planina. Po svojem tektonskom položaju pripada geotektonskoj cjelini Zapadno-makedonske zone. Planinski masiv Baba je najužniji dio Rodopskog planinskog sistema sa alpskim karakterom.

Planina Baba prostire se u pravcu sjever-jug, između Pelagonije na istoku i Prespanske kotline na zapadu. Ova planina predstavlja granicu između Bitoljskog polja na istoku i Resenskog Polja i Prespanskog jezera na zapadu. Sjeverna granica planine Baba je Đavato (1.169 m), koji je odvaja od planine Bigla, kako i mala Caparska kotlina. Na jugu, planina se nastavlja u Grčku. Preko njenog južnog dela, odnosno preko vrha Ržana (2.334 m), prolazi zapadni deo makedonsko-grčke granice. Približno 65% planinskog masiva Babe se nalazi na teritoriji Makedonije, a 35% na teritoriji Grčke.

## Značajniji vrhovi
Baba ima 24 vrha viša od 2000 metara. Najznačajniji vrhovi su:
* Pelister (2.601 m) (Pelister je treći vrh po veličini u Republici Makedoniji odmah posle Koraba i Titovog vrha)
* Ilinden (2.542 m)
* Dva Groba (2.514 m)
* Stiv (2.468 m)
* Veternica (2.420 m)
* Muza (2.351 m)
* Ržana / Bojadžiev vrh (2.334 m)
* Široka (2.218 m)
* Griva (2.193 m)
* Kozji Kamen (2.182 m)
* Visoka Čuka (2.182 m)
* Bela Voda (2.156) 
* Skrkovo (2.140 m)
* Vrteška (2.010 m)
* Babin Zub (1.850 m)

## Vanjske veze
* The Baba massif (Exploring Macedonia.com)
Lambaesis

**Lambaesis** ili **Lambaesa** je naziv za rimske ruševine u Alžiru, smještene oko 11&nbsp;km jugoistočno od Batne i 17&nbsp;km zapadno od Timgada, odnosno u neposrednoj blizini suvremenog naselja Tazoult.

Dio historičara vjeruje da je Lambaesis nastao kao vojna baza, odnosno garnizon III ''Augustovske'' legije u doba cara Hadrijana, između 123. i 129. dok manji dio vjeruje kako potiče još od vremena punskih ratova tri vijeka ranije. U svakom slučaju, Lambaesis se razvio u važno rimsko naselje, odnosno oko garnizona se razvilo civilno naselje (*[[vicus]]*), koje je kasnije dobilo status grada (*[[municipijum|municipium]]*) a na kraju postalo i sjedište nove rimske provincije Numidije. Iz grada je car Gordijan I povukao legiju, ali su je tamo vratili Valerijan i Galijen. Rimske trupe su se iz grada konačno povukle 392. a vjeruje se da su za njima slijedili civili. Za grad je karakteristično da u njemu nema nikakvih tragova kršćanstva.

## Vanjske veze

* Joint Anglo-Algerian excavations since 1985
* Photos from Lambaesis
Aures (planine)

**Aures** (berberski: *Awras*, latinski: *Aurasium*, ) ili **Aurea** je naziv za regiju istočnog Alžira u kome se govori berberski (amazigh), ali i na planinski masiv koji je produžetak masiva Atlas istočno od Saharskog Atlasa u istočnom Alžiru i sjeverozapadnom Tunisu. Iako nisu tako visoke kao Visoki Atlas u Maroku, planine Aures su daleko veća prepreka od Tel Atlasa koji se nalazi bliže obali. Najviši vrh masiva Džebel Čelija ima 2328 m i nalazi se u provinciji Henšeli.

## Napomene
Gaeru od Baekjea

**Gaeru od Baekjea** (?-166, vl. 128-166) bio je četvrti po redu kralj Baekjea, jednog od Tri kraljevstva Koreje. Prema historijskoj knjizi Samguk Sagi je bio sin prethodnog kralja Girua.

Godine 132. je podigao Bukhansku planinsku tvrđavu u današnjem Goyangu u Južnoj Koreji. Vladavinu su mu obilježili sukobi sa državom Goguryeo na sjeveru, dok su odnosi sa državom Silla bili dobri. Kada je, pak, godine 165. Gilseon, jedan od ministara Sille, našao utočište u Baekjeu poslije neuspjelog puča, Gaeurovo odbijanje da ga izruči je dovelo do rata sa kraljem Adallom od Sille. Gaeru je sljedeće godine umro, a naslijedio ga je sin Chogo.

Gaeruov drugi sin Goi je postao osmi po redu vladar, što mnoge historičare navodi na špekulaciju o dugotrajnom periodu dinastičkih sukoba među suparničkim lozama.
1314.

Godina **1314** (**[[rimski brojevi|MCCCXIV]]**) redovna godina koja počinje u utorak po julijanskom kalendaru.

## Događaji
* 4. 2. - Kralj Karlo I. Robert boravi u Mitrovici.
* 8. 2. - U Brnjacima kod Zubinog Potoka umrla srpska kraljica-majka Jelena Anžujska, sahranjena u manastiru Gradac.
* 8. 2. - Ismail I zbacio svog strica Nasra i zavladao Granadom (do 1325).
* 18. 3. - Na lomači spaljen Jacques de Molay, poslednji Veliki majstor vitezova templara.
* 28 - 29. 3. - Mladen II. Šubić sa braćom proglašeni mletačkim građanima, ali Mlečani se sve više mješaju u dalmatinske i hrvatske poslove; Mladen ulazi u spor sa Frankopanima, Dujmom i Friderikom oko Jablanca kod Senja.
* 20. 4. - Umro papa Klement V. - zbog spora između kardinala, Ivan XXII. će biti izabran tek 1316.
* svibanj - Slavonski ban Stjepan IV. Babonić se drugi put dijeli sa braćom: njemu pripadaju dohotci od posjeda oko Steničnjaka, Ivanu predjeli oko Zrinja a Radoslavu najistočnije oblasti uz Sanu.
* 24. 6. - Prvi rat za škotsku nezavisnost: Bitka kod Bannockburna je odlučujuća pobeda škotskog kralja Roberta Bruca nad engleskim Edwardom II.
* 31. 8. - Norveški kralj Haakon V premešta prestonicu iz Bergena u Oslo, Stari grad.
* 20. 10. - Ludwig iz kuće Wittelsbach izabran za rimsko-nemačkog kralja (do 1347), dan nakon što je izabran Fridrih I Habsburg.
* 29. 11. - Luj X Tvrdoglavi je novi kralj Francuske (do 1316) nakon smrti Filipa IV Lepog.

### Kroz godinu

* Umro bosanski ban Stjepan I Kotromanić - za njim ostaje sin Stjepan II, ali prevlast ima Mladen II Šubić.
* 1313/14 - U Studenici podignuta crkva sv. Joakima i Ane, poznatija kao Kraljeva crkva, zadužbina kralja Milutina.
* Povelja kralja Milutina manastiru Banjska (Svetostefanska hrisovulja).
* Milutinov sin Stefan, upravljač Zete, pobunio se protiv oca zbog čega je (zvanično) oslepljen i poslat u Carigrad; s njim je i sin Dušan, vraćaju se 1320/21.
* Završena Palazzo Vecchio u Firenci.
* Afera Tour de Nesle: tri snahe francuskog kralja Filipa IV optužene za preljubu.
* Amda Sijon I je novi etiopski car (do 1344)
* Erupcija vulkana Tarawera na sjeveru novozelandskog Sjevernog otoka datirana je u 1314±12.

## Rođenja

* Uthong (Ramathibodi I), prvi kralj Ajutaje († 1369)
* 24. 6.? - Philippa de Hainaut, kraljica-supružnica Engleske († 1369)
* Valdemar III, kralj Danske († 1364)
* pribl. - Sergej Radonješki, ruski svetac († 1392)

## Smrti

* 30. 1. - Nicolas III de Saint-Omer, maršal kneževine Ahaje
* 8. 2. - Jelena Anžujska, srpska kraljica-majka (* ca. 1236)
* 18. 3. - Jacques de Molay, Veliki majstor vitezova Templara (* ca. 1244)
* 18. 3. - Geoffroi de Charney, preceptor Normandije za vitezove Templare
* 20. 4. - Klement V., papa (* ca. 1264)
* 25. 11. - John Balliol, bivši škotski kralj (* ca. 1249)
* 29. 11. - Filip IV., kralj Francuske (* 1268)
* ? - Rainier I Grimaldi, prvi suvereni vladar Monaka (* 1267)
* ? - Stjepan I Kotromanić, bosanski ban (* 1242)

## Reference

;Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Poljoprivrednik

**Poljoprivrednik** je izraz kojim se u najširem smislu opisuje osoba koja se profesionalno bavi poljoprivrednim aktivnostima, odnosno poljoprivrednom proizvodnjom. Poljoprivrednik može biti osoba koja je vlasnik poljoprivrednog imanja, ali i najamni radnik koji obrađuje tuđe zemljište (napoličar). U prethodnom slučaju se za poljoprivrednika koristi izraz **[[seljak]]**, iako on ima više sociološke nego ekonomske konotacije; u posljednje vrijeme, s obzirom da su izrazi "seljak", ali i "poljoprivreda", stekli pežorativno značenje, sve više se koristi izraz **farmer**.

## Povezano

* Stočar
* Pastir
* Ribar
Pekara

**Pekarnica** ili **pekara** je naziv za trgovačku radnju u kojoj se proizvode i/li prodaju pekarski proizvodi kao što su hljeb, peciva, biskviti, krafne i sl.

## Povezano
* Pekarstvo
* Pekar
* Slastičarnica
Sauron (razvrstavanje)

**Sauron** može značiti

* Sauron, fiktivni lik iz Gospodara prstenova

Većina ostalih upotreba je posredno ili neposredno vezana uz originalnog Saurona. To su:

## Ličnosti

* Sauron, bivši pjevač poljskog death metal benda Decapitated

## Bendovi

* Sauron (bend), bend iz Slavonskog Broda

## Fiktivni likovi

* Sauron (strip), fiktivni lik, superzlikovac u univerzumu Marvel Comics
* *Dictator Sauron*, lik u igri Steel Empire
* Sauron, igrivi T-Rex lik u *[[Primal Rage]]*, borilačkoj video-igri
* Sauron, fiktivni lik, negativac u Captain Power and the Soldiers of the Future
* Sauron, spletkaroški i zajedljivi robot u web-stripu 

## Fiktivne planete

* Sauron, planeta u univerzumu CoDominium
* Sauron, planeta u shareware igri Escape Velocity
* Sauron, planeta u knjizi *"Warworld, the Battle of Sauron"* Johna Carra & Dona Hawthornea (Pequod Press, 2007, ).

## Other

* *[[Sauron (pauk)]]*, genus pauka iz porodice Linyphiidae
* SAURON, astronomski instrument na vrhu Teleskopa William Herschel u La Palmi
Papa Just od Aleksandrije

**Papa Just od Aleksandrije** () je služio aleksandrijski papa, odnosno poglavar kršćanske crkve u Aleksandriji od 118. do 135. Koptska pravoslavna crkva, koja vuče porijeklo od Aleksandrijske crkve njegovog doba, ga slavi kao sveca.

Prema predaji ga je krstio Sv. Marko, apostol i osnivač Aleksandrijske crkve, te imenovao dekanom Aleksandrijske katehetske škole.

## Reference
130-e

**130-e** su bile decenija koja je počela 1. januara 130. a završila 31. decembra 139.

## Događaji
* Rimski car Hadrijan putuje po istočnim dijelovima Carstva nastojeći obnoviti klasične institucije i običaje.
* 132 - 136: Bar Kokhbin ustanak, posljednji pokušaj Jevreja da stvore nezavisnu državu u svojoj domovini.
Srpski film (film)

***Srpski film*** je srpski igrani film iz 2010. godine. Režirao ga je Srđan Spasojević (njegov prvi dugometražni igrani film), za koji je scenario napisao zajedno sa Aleksandarom Radivojevićem.

Srpski film' je imao međunarodnu premijeru na *South By Southwest* festivalu u američkom gradu Ostinu 14. marta 2010. godine, a u Srbiji je premijerno prikazan na filmskom festivalu *Cinema city* u Novom Sadu 11. juna 2010. godine

Film sadrži ekstremne i brutalne scene nasilja i ne preporučuje se mlađima od 18 godina i osobama osetljivim na takve sadržaje, zbog čega su takođe nadležni državni organi Srbije zatražili stručno mišljenje o tome da li film sadrži elemente krivičnog dela, kako bi se pokrenuo postupak za njegovu zabranu. Film nije bio prikazan ni u Londonu, na *Frajt festu*, jer su organizatori ove manifestacije odbili da prikažu znatno skraćenu verziju koju je odobrio Britanski odbor za klasifikaciju filmova. Film je takođe sudskom odlukom zabranjen i na festivalu internacionalnog filma u San Sebastijanu, u Španiji, s obrazloženjem da ugrožava seksualne slobode.

## Radnja

Miloš, bivša porno zvezda, vodi normalan život sa svojom ženom Marijom i petogodišnjim sinom Stefanom. U tranzitnoj Srbiji, u burnim vremenima, pokušava da sastavi kraj sa krajem. Iznenadni poziv od njegove bivše partnerke Lejle, i dalje aktivne u porno industriji, promeniće sve. Svesna Miloševih finansijskih problema, Lejla upoznaje Miloša sa Vukmirom, sumnjivim, misterioznim, ludim, ali i politički moćnim porno producentom, koji Milošu iznosi vrlo primamljiv predlog.

## Uloge

## Reference

## Vanjske veze
* 
* „Srpski film“ pred zabranom („Politika“, 30. septembar 2010)
* Severed Cinema Review
129.

__NOTOC__
Godina **129.** (**[[rimske brojke|CXXIX]]**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Celza i Marcela** (ili, rjeđe, **godina 882. ''[[Ab urbe condita]]***). Oznaka 129. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko Carstvo|Rimske]] teritorije u [[Numidija|Numidiji]] čuva tvrđava [[Lambaesis]] u kojoj je smještena [[Legio III Augusta|III *Augustovska'' legija]]. 
* Rimski cat Hadrijan nastavlja putovanje po Carstvu, posjetivši Kariju, Kapadokiju i Siriju.
* Na mjestu episkopa Vizantijuma Diogena mijenja Eleuterije.

## Rođenja
* Galen, grčko-rimski anatom

## Smrti
* Hosroj I od Partije
* Papa Just od Aleksandrije
Elevterije Carigradski

**Eleuterije** ili **Elevterije** (, ? - 136) bio je episkop Vizantijuma u periodu od oko sedam godina (129-136 A.D). Naslijedio je episkopa Diogena i služio za vrijeme vladavine rimskog cara Hadrijana. Naslijedio ga je episkop Feliks
Dvostruka sinonimna mijenjaljka

**Dvostruka sinonimna mijenjaljka** je stihovna zagonetka koja za rješenje ima dva para riječi, s tim da su riječi iz parova međusobne mijenjaljke, a prve odnosno druge riječi iz parova su sinonimi.

## Prva zagonetka
Prvu (a vjerovatno i jedninu) takvu zagonetku objavio je Josip Đukić kao zagonetačku novost u Čvor-razbibrizi broj 318 (2. IX. 1978) s rješenjem: **[[lavina]] – lovina, usov – ulov**.

Prvi par u njenom rješenju čine riječi *lavina* i *lovina*, koje se dobivaju jedna iz druge kad im se promijeni drugo slovo, a drugi par čine riječi *usov* i *ulov*, koje se također dobivaju jedna iz druge kad im se promijeni drugo slovo. Prva riječ iz prvog para i prva riječ iz drugog para (*lavina – usov*) te druga riječ iz prvog para i druga riječ iz drugog para (*lovina – ulov*) su sinonimi.

## Primjer zagonetke
 **DVOSTRUKA SINONIMNA MJENJALJKA
 
 Bilo je zimsko poslijepodne
 i vraćao sam se iz lova.
 Lovačka torba puna do vrha
 i glava puna snova.
 Odjednom na me s jednog brijega
 pojuri kotrljajuća **hrpa snijega**.
 Nestadoše snovi o dobrom jelu
 i jedva se spasih u toj borbi!
 Nestade mi puška i nova kapa
 i sav **odstrel*' u torbi!
                                     (Josip Đukić)
== Napomene ==


== Izvori ==
* [[Josip Đukić]]: *"Dvostruka sinonimna mjenjaljka"*, "[[Čvor-razbibriga]]", XI, 318, 9 - [[Bjelovar]], 2. IX. 1978.
* [[Alojz Buljan]]: *"Kombinatorika u igrama riječi"'', Novska, 2003, str. 260/261.
Otapalo

**Otapalo** (rastvarač) je tekućina koja otapa (rastvara) drugu tekućinu, gas ili drugu materiju, a rezultat otapanja se naziva otopina (rastvor).

Najčešće otapalo u svakodnevnom životu je voda. Ostala otapala su uglavnom organski spojevi. Otapala obično imaju nisku tačku ključanja te dosta lahko isparavaju, te ih je lahko ukloniti destilacijom. Kada se upotrebljavaju otapala, potrebno je izabrati takva otapala koja ne stupaju u hemijske reakcije s spojevima koja se otapaju, odnosno moraju biti inertna.
Dalje, otapala se mogu dodavati radi izvlačenja (ekstrakcije) nekih tvari iz smjese. Primjer za to je spravljanje čaja, gdje prokuhana voda izvlači korisne sastojke iz lišća i time omogućuje iskorištavanje tih sastojaka.
Koncentracija otopine je količina otopljenih materija u određenoj količini otapala. **Rastvorljivost** je maksimalna količina određene materije koju je moguće otopiti u određenom otapalu na datoj temperaturi. Prilikom rastvaranja supstanci vrijedi empirijsko pravilo: *Slično se rastvara u sličnom*, dakle, polarne molekule se obično dobro rastvaraju u polarnim rastvaračima (npr. voda, metanol), a nepolarne u nepolarnim (heksan, benzen). Mjerilo polarnosti otapala je njegova dielektrična konstanta.

## Podjela otapala
Otapala se dijele na *nepolarna*, *polarna - protonska* (disocijacijom daju proton) i *polarna - aprotonska* (nemaju proton koji disocira). Otapala čija je dielektrična konstanta niža od 15 se smatraju nepolarnim.

}

## Vanjske veze

* Solvents in Europe
* Table and text  O-Chem Lecture
* Tables  Properties and toxicities of organic solvents
* CDC - Organic Solvents - NIOSH Workplace Safety and Health Topic
Profil (nakladnik)

**Profil** je jedna od najvećih izdavačkih kuća u Hrvatskoj, središte joj je u Zagrebu. Najveći dio posla kuće odnosi se na izradu školskih udžbenika, gdje je, zajedno sa Školskom knjigom, najveći izdavač.

## Vanjske veze

* Službena stranica 
* ''Online'' knjižara
Historija Južne Azije

Izraz Južna Azija podrazumijeva političke entitete Indijskog podkontinenta i obližnjih otoka. U to spadaju današnje države Indija, Pakistan, Bangladeš, Nepal, Butan te otoci Sri Lanka i Maldivi.

Pojedinačni članci koji pokrivaju to područje su, zasada:
* Drevna Indija
* Historija Punjaba
* Historija Sindha

## Povezano
* Velika Indija
* Historija Azije
* Historija Centralne Azije
* Historija Istočne Azije
* Historija Jugoistočne Azije
* Historija Bliskog Istoka
* Podjela Indije
Porijeklo svijeta

**Porijeklo svijeta** može označavati:

U **nauci**:
* Stvaranje i evolucija Solarnog sistema.

U **religiji** i **filozofiji'':
* ''[[O porijeklu svijeta (Nag Hammadi)]]'', gnostički tekst koji se bavi stvaranjem i krajem svijeta.
* [[demijurg]], izraz za božanstvo zaslužno za stvaranje fizičkog univerzuma.
* [[Sofija (mudrost)]]

U **umjetnosti*
* [[L'Origine du monde]] (Porijeklo svijeta), znamenita slika Gustavea Courbeta iz 1866.
* *Porijeklo svijeta'', knjiga Pierrea Michona.
Slavoluk u Pjonjangu

**Slavoluk u Pyongyangu** () je sagrađen kako bi obilježio korejski otpor japanskoj vlasti od 1925. do 1945.

Sagrađen je 1982. godine na Trgu trijumfalnog povratka, odnosno podnožju brda Moran () u sjevernokorejskoj prijestolnici Pyongyang, a svrha mu je bila odati počast i slaviti ulogu predsjednika Kim Il-sunga u otporu protiv japanske vlasti. Inauguriran je na njegov 70. rođendan, a sastoji se od 25.500 blokova bijelog granita koji svaki predstavlja jedan dan njegovog života do trenutka inauguracije.

Napravljen je po uzoru na pariški Arc de Triomphe, a namjerno je sagrađen na način da bude veći od pariškog slavoluka. Predstavlja najviši slavoluk na svijetu, sa šezdeset metara visine i pedeset metara širine. Slavoluk u sebi ima niz prostorija, balustrada, vidikovaca i liftova. Ima četiri izdubljene dveri, svaka 27 m visoka i ukrašena izrezbarenim azalejama. U Slavoluk je uklesana "Pjesma generala Kim Il-sunga", revolucionarna himna, te godina 1925. kada je prema sjevernokorejskim historijama Kim započeo put nacionalnog oslobođenja, i godina 1945. kada je sa završetkom drugog svjetskog rata završila japanska okupacija.

Slavoluk predstavlja redovnu stanicu na službenim sjevernokorejskim obilascima za strane turiste i posjetioce.

## Izvori

## Vanjske veze

* Satellite image from Google Maps
* Triumph Arch Picture, Pyongyang
L'Origine du monde

**Podrijetlo svijeta** (francuski *L'Origine du monde*) je kontroverzno realistično likovno umjetničko djelo Gustava Courbeta iz 1866. godine. Danas se nalazi u Musée d'Orsay u Parizu (ulje na platnu 55x46 cm).

## Vanjske veze

* Gustave Courbet, ''Podrijetlo svijeta''
Erotika

**Erotika** (od grčkog ἔρως, *[[Eros (ljubav)|eros]]*—"ćežnja") je naziv za umjetnička djela, uključujući književnost, fotografiju, film, kipove i slike, koja imaju erotski stimulirajući ili seksualno uzbuđujući karakter. U modernom svijetu se pod time podrazumijeva i prikaz ljudske anatomije i seksualnosti sa umjetničkim aspiracijama, koje takva djela razlikuju od komercijalne pornografije.
Orgija

**Orgija** lat. *orgia* (u smislu *tajnog noćnog kultnog susreta*) je u ranijim dobima označavao razne rituale na proslavama u kojem se konzumiranjem alkohola, igrom i seksualnim komunikacijama postiže stanje ushićenja, ekstaze i zanosa. Današnji smisao je uglavno opis raskolašenog, neobuzdanog bahatog i razvratnog ponašanja, koje se u različitim socijalnim zajednicama na različite načine prijmenjuje.

* grupni seks
* orgija nasilja
* orgija boja
* neumjerenost
Telefonski seks

**Telefonski seks** je vrsta virtualnoga seksa. Svodi se na telefonski razgovor između 2 ili više osoba, i kada najmanje jedan sudionik masturbira. Razgovori o seksu preko telefona mogu imati razne oblike uključujući i sugestije, seksualne anegdote te slobodno izražavanje seksualnih osjećaja ili ljubavi ili rasprave o vrlo osobnim i osjetljivim seksualnim temama.

## Povezano
* Telefonska skatologija

## Vanjske veze
* Edusex
Silvio Dante

**Silvio Manfred Dante**, poznat i kao "Sil", fiktivni je lik iz HBO-ove televizijske serije *[[Obitelj Soprano]]* kojeg je glumio Steven Van Zandt. On je consigliere Tonyja Soprana u zločinačkoj obitelji Soprano. Vjeruje se kako je lik nastao po uzoru na mafijaša iz New Jerseyja Thomasa Ricciardija. Silvio je vrlo povučen i pokušava ne privlačiti mnogo pažnje na sebe. Održava legitimni posao kao vlasnik i poslovođa striptiz kluba Bada Bing. Silvio obično zadržava hladnokrvnost i u najtežim situacijama, ali u nekoliko prilika, u kojima se to i traži, zna otkriti svoju neobuzdanu narav kako bi nekome nešto dao do znanja. Silvio je nesumnjivo najodaniji mafijaš u obitelji DiMeo, a u seriji je poznat po ubojstvima doušnika FBI-a i izdajnika.

## Biografija
Prema knjizi *The Sopranos, A Family History*, njegov otac bio je Joseph "Beppo" Dante (kalabrijskog podrijetla), vojnik koji je ustrijeljen 1959. Silvio je bio Tonyjev prijatelj iz djetinjstva i ranih kriminalnih dana, kad se družio s Tonyjem, Ralphom Cifarettom i Jackiejem Aprileom, Sr. Njegov prvotni plan bila je karijera profesionalnog pjevača, ali taj se san nikad nije materijalizirao. Unatoč tome, Silvio je tijekom godina zadržao veze u šou biznisu preko vlasništva brojnih klubova u Sjevernom Jerseyju i podupiranja raznih mladih starleta koje prolaze kroz njegove klubove. Silvio se u obitelji DiMeo počeo uzdizati kad je s Jackiejem i Tonyjem opljačkao kartašku partiju Feecha La Manne. Zatim je slijedio Tonyja u ekipi njegova oca, Giovannija Francisa "Johnny Boy" Soprana. Silvijeva potpora bila presudna da Tony preuzme kapetansku titulu nakon smrti svoga oca. Preko svojih veza u ekipi Soprano Silvio je stvorio prijateljstva s "Big Pussyjem" Bonpensierom i Pauliejem Gualtierijem.

Silvijeva svakodnevna uloga je upravljanje Bada Bingom, najpoznatijijm klubom kojeg posjeduje. "The Bing", kako ga zovu članovi Tonyjeve ekipe, nije samo jedno od glavnih okupljališta zločinačke obitelji, nego služi i kao bordel.

Kad je Tony završio u komi, Silvio je postao izvršni šef obitelji DiMeo. Silvio je isprva uživao, te čak žali što nije prihvatio ponudu Jackieja Aprilea, Sr. s konca devedesetih da postane šef. Njegova supruga Gabriella predlaže mu da razmisli o trajnoj promjeni, ali njegove ambicije ubrzo nestaju pod pritiskom odgovorne funkcije kad ga pogađaju napadaji astme. Tijekom rata s njujorškom obitelji Lupertazzi, Silvio biva ustrijeljen u prsa i završava u komi.

## Ubojstva koja je počinio Dante
* Jimmy Altieri: ubijen zbog sumnje da je doušnik. (1999.)
* Big Pussy Bonpensiero: upucaju ga Silvio, Paulie i Tony zbog suradnje s FBI-em. (2000.)
* Adriana La Cerva: ubijena u šumi zbog doušništva. (2004.)
* Dominic "Fat Dom" Gamiello: proboden od strane Carla Gervasija dok ga je Silvio držao jer je sugerirao kako je Carlo homoseksualac. (2006.)
* Burt Gervasi: zadavljen od strane Silvia zbog prelaska u obitelj Lupertazzi tijekom rata između dviju obitelji. (2007.)

## Izvori

## Vanjske veze
* Profil Silvia Dantea na hbo.com
Hepatosplenomegalija

**Hepatosplenomegalija** je naziv za istovremeno povećanje jetre (hepatomegalija) i slezene (splenomegalija). Može nastati kao posljedica virusnog hepatitisa ili infektivne mononukleoze, odnosno lizozomalne bolesti skladištenja (LSD).

Moze se javiti i samostalno i kod drugih vidova bolesti.
Idiopatski juvenilni artritis pracen je hepatosplenomegalijom.
Striptiz

**Striptiz** (, od glagola *to strip*, "svlačiti se" i *to tease* "dražiti") je naziv za erotski ili egzotični ples tokom koga se izvođač, najčešće praćen muzikom, djelomično ili u potpunosti sa sebe skida odjeću na zavodljiv ili seksualno stimulirajući način. U užem smislu se pod time podrazumijeva javno svlačenje, odnosno striptiz-predstava pred publikom, najčešće u za to specijaliziranim objektima kao što su striptiz klubovi. Striptizom kao profesijom su se tradicionalno bavile žene, pa se zbog toga na srpskohrvatskom govornom području za osobu koja profesionalno izvodi striptiz koristi izraz striptizeta; kada je riječ o muškarcu, koristi se izraz *striper*.

## Povezano
* Trbušni ples

## Vanjske veze
* The Naked Truth (support and information website by and about exotic dancers in Canada)
* Stripper Web  (United States based exotic dancer community offering support and advice)
Kromanjonac

**Kromanjonci** su praistorijski ljudi (*-{Homo sapiens sapiens}-*) iz vremena gornjeg paleolita, čiji su fosili nađeni u Francuskoj, na lokalitetu Kromanjon (po čemu su dobili ime). Najstariji poznati ostaci kromanjonaca su radiometrijski datovani u vreme od pre 35.000 godina. Što se tiče njihovog vremena bili su dosta napredni, mogli su da govore, bavili su se slikanjem i sahranjivali su članove svoje zajednice.

## Povezano
* Neandertalac
* Krapinski čovek
Al Bundy

**Al Bundy** je ime glavnog lika američke humoristične serije "Bračne vode". Serija se emitirala od 1987. do 1997. godine. 

Ala je glumio glumac Ed O'Neill (12. travnja 1946.) U seriji se prikazivao život tipične američke obitelji. Al Bundy je najbolji američki prodavač cipela. Njegova žena Peg utjelovljuje sve osobine koje dobra žena i domaćica nikad ne smije imati. Kroz seriju su gledatelji upoznali niz osebujnih likova poput susjeda Bundyevih, D'Arcyevih, Alovih prijatelja iz udruge "Ne, gđo.!" i žena koje dolaze u njegov dućan. Al je vječiti gubitnik, ali nam postaje simpatičan jer nikad ne odustaje. Ima sina Buda kojeg djevojke ne podnose iako on smatra da je zgodan, i kćer Kelly, promiskuitetnu umjetnu plavušu koja je u vječitoj potrazi za bogatim dečkom.

U prošlosti je Al bio uspješan, glavni sportaš izmišljene srednje škole Polk. Igrao je američki nogomet, a najveće postignuće mu je postizanje četiri polaganja u finalu srednjih škola. Mogao je ići na koledž, ali je upoznao Peg, napio se, zaprosio je i svemu je došao kraj. Kako je Peg bila trudna, Al je odustao od fakulteta i zaposlio se u prodavaonici cipela.

Rijetko jede jer Peg gotovo nikad ne kuha. Strašno obožava striptiz-barove. Vozi prastari Dodge.

Mrzi svoju punicu, ali njegov punac, Efrum mu je nekako drag. Al Bundy je jednostavno ikona pop-kulture.

## Poznate izjave Ala Bundya
* *Let's Rock!*
* Ja sam jedini muškarac na svijetu koji se treba probuditi da doživi noćnu moru.
* Muškarčev dom je njegov lijes.
* Žene - ne možeš živjeti s njima, ne možeš ih poslati u Kanadu.
* Peg, pretpostavljam da tvoj mozak, poput Atlantide, više ne postoji.
* Tako sam gladan da bi mogao pojesti povrće.
* Tako se dobro osjećam, da sam gotovo sretan.
* Vozio sam se kući. Samo Bog zna zašto... 
* Opera nije gotova sve dok zadnji heteroseksualac ne zaspi.
* Posljednja stvar koju muškarac želi vidjeti na kraju dana je žena.
* Mrzim svoj život. Ne mogu jesti, ne mogu spavati, ne mogu zakopati ženu u dvorištu. 
* Varanje je samo kad te uhvate.
* Ali Peg, vjenčani smo 17 godina - zar ne možemo biti samo prijatelji?
Coitus interruptus

**Prekinuti snošaj** (lat. *coitus interruptus*) je jedna od najstarijih kontraceptivnih metoda, pri kojoj muškarac ejakulira izvan vagine. Nekada se je smatralo učinkovitim sredstvom za spriječavanje trudnoća bez vanjskih uređaja.

Pri ovoj metodi mora se voditi računa da uvek postoji mogućnost da u kanalu zaostane izvestan brih spermatozoida koji može da dovede do začeća, posebno ako je interval između dve ejakulacije kratak (par sati).

Izraz je skovao na području medicine William Goodwell. Moderna medicina je dokazala da to vrlo nepouzdan način prevencije trudnoće.

Danas se ova metoda, uz pravilnu primenu, sa uspehom se sprovodi kod mnogih partnera.

## Povezano
* masturbacija

## Vanjske veze
* Cybermed
Angus Young

**Angus McKinnon Young** (Glasgow, 31. 3. 1955.) jedan je od najutjecajnijih gitarista današnjeg doba. 

Od 1973. godine član je grupe AC/DC. Gitaru je počeo svirati sa 5 godina. U ranim teenagerskim godinam seli se u Austaliju. Tu je dobio svoju prvu Gibson SG gitaru. Instrukcije iz gitare davali su mu njegova braća Malcolm i George. Već sa 16 godina postaje član AC/DC-a. Tu, na nagovor svoje sestre, stvara svoj prepoznatljiv imidž: Obučen je kao školarac (taj stil i dan danas koristi). Angus je još prepoznatliv po svom karakterističnom načinu sviranja,po njegovim kretnjama po pozornici (pačji hod) i za vrijeme koncerta izvodi svoj slavni striptiz.

## Vanjske veze
Penetracija

**Penetracija** se može odnositi na:

* Penetracija (vojna tehnologija) (probijanje oklopa)
* Penetracija (snošaj)
* Penetracija (informatika)
Dvostruka penetracija

**Dvostruka penetracija** (skrać. DP) je izraz kojim se opisuje seksualna aktivnost, odnosno koitus prilikom koga dolazi do penetracije više od jednog penisa ili falusoidnog predmeta (dildo) u jednu ili dvije tjelesnih otvora (usta, anus ili vagina). Dvostruka penetraciju uz pomoć seksualnih pomagala može postići jedna osoba prilikom masturbacije ili sa jednim seksualnim partnerom, ali se najčešće pri tome podrazumijeva seks utroje u kojoj osobu sa svojim penisima penetriraju dva muškarca.

Dva najčešća oblika dvostruke penetracije su:
* *ražanj*, u kome osoba oralno zadovoljava jednog muškarca, dok je drugi istovremeno penetrira vaginalno ili analno;
* *sendvič*, pri čemu je penetrirana osoba žena koju dva muškarca istovremeno penetriraju, jedan vaginalno, drugi analno; ponekad kao podvarijante postoje:
** dvostruka vaginalna penetracija, u kome dva muškarca istovremeno vrše vaginalni snošaj sa ženom
** dvostruka analna penetracija (skrać. DAP), u kome dva muškarca istovremeno vrše analni snošaj sa ženom ili muškarcem

## Povezano
* Trostruka penetracija 
* Grupni seks
Harambaša

**Harambaša** (*arambaša*) je naziv za vođu grupe hajduka. Termin se koristio u 19. veku. Harambaša je bio najhrabriji, najmudriji, najsuroviji i slušao se bez pogovora. Biran je demokratski među članovima bande.

Dolazi od dve reči:
* Haram -(turski) zabranjeno od religije
* Baš -(turski) glava
Teška voda

**Teška voda** je prilično slobodan naziv koji se najčešće odnosi na **[[deuterijum]] oksid**, D2O ili 2H2O. Njene fizičke i hemijske osobine su veoma slične osobinama lake vode, H2O. Vodonični atomi u molekulu potiču od težeg izotopa, deuterijuma, čije atomsko jezgro pored jednog protona (koji čini atomsko jezgro lakog vodonika) sadrži i jedan neutron. Dodatni neutron udvostručuje masu jezgra što dovodi do relativno velikog izotopskog efekta što se ispoljava u promeni fizičkih i hemijskih osobina vode.

Uvek kada psotoji smeša izotopa vodonika nastaje **poluteška voda**, HDO, jer se između molekula vode u tečnosti odvija brza izmena vodonika pa se prvobitini, H2O i D2O vrlo brzo preobrate u HDO. Voda koja sadrži 50% H i 50% D u stvari sadrži 50 % HDO i po 25 % H2O i D2O, koji su u dinamičkoj ravnoteži.

Tešku vodu ne treba mešati sa tvrdom vodom ili tritrisanom vodom. (Tritrisana voda sadrži treći izotop vodonika tricijum.)

## Upotreba
### [[Nuklearna magnetna rezonancija]]
Deuterijum oksid se u nuklearnoj magnentnoj rezonanciji (NMR) koristi kada se snimaju protonski spektri u vodenom rastvoru. Protonski signal iz obične vode (rastvarača) višestruko nadmašuje signal iz uzorka. Deuterijum ima vrlo različitu rezonantnu frekvenciju pa stoga ne doprinosi signalu na rezonanciji vodonika (protona).

### Moderator neutrona
U nekim tipovima nuklearnih reaktora teška voda se koristi kao moderator neutrona, medijum koji usprava neutrone koji tek pri malim brzimana mogu da reaguju sa jezgrima uranijuma u reaktoru. Obična (laka) voda takođe može da se koristi kao moderator, međutim, pošto laka voda takođe apsorbuje neutrone tada obogaćeni uranijum moa da se koristi kao gorivo.

## Fizičke osobine (u poređenju sa lakom vodom)

## Reference

## Vanjske veze
* Članak Federacije američkih naučnika  o proizvodnji teške vode
* Teška voda: Proizvođački vodič za hidrogenski vek (PDF)
* Rubrika ''Straight Dope'': Da li je teška voda opasna?
Angel Karatančev

**Angel Karatančev** (bug. i mak. Ангел Каратанчев, Asenovgrad, Bugarska, 29. 12. 1926), bugarski književnik, pjesnik.

## Biografija
Angel Karatančev diplomirao je na Sofijskom univerzitetu. Bio je prosvjetni radnik te osnivač i rukovoditelj Kluba književnika u bugarskom gradu Sandanskom.
Član je Društva pisaca Makedonije (DPM) u Skoplju od 1997. godine.

## Bibliografija
* "Гатанки" ("Zagonetke"), 1992, pjesme,
* "Ете човек" ("Eto čovjeka"), 1994, pjesme,
* "Творби" ("Radovi"), 1998, pjesme,
* "Епиграми, сентенции, карикатури" ("Epigrami, sentencije, karikature"), 2000.

## Napomene
Asenovgrad

**Asenovgrad** (bugarski: Асеновград) je grad u centralnoj Bugarskoj, na njenoj južnoj polovici u Oblasti Plovdiv.

## Prirodni uslovi
Asenovgrad se nalazi u južnom delu Bugarske. Od prestonice Sofije grad je udaljen oko 230 -{km}-, a od oblasnog središta, velikog grada Plovdiva, grad je udaljen svega 19&nbsp;km.

Oblast Asenovgrada je predstavlja zapadni deo istorijske pokrajine Trakija. Grad se smestio u kotlini u severnoj podgorini Rodopa. Severno od grada počinje Trakijska ravnica. Grad je na reci Asenici, a reka Marica je udaljena 20ak km od grada.

Klima u gradu je izmenjeno kontinentalna sa značajnim uticajem sredozemne.

## Historija
**Asenovgrad** je osnovan kao tračko naselje *Stenimahos* tamo negdje oko 300.-400. prije Krista.

72. pne. grad je potpao pod vlast Rimskog Carstva za njegova prodora na prostor Crnog mora. Nakon relativno dugog perioda mira i blagostanja grad su zadesile nevolje, 251. godine razorili su ga Goti. Nakon podjele Carstva 395. godine Asenovgrad je potpao pod Bizantsko Carstvo, tada je obnovljen. Oko 700. godine, na teritorij grada dolaze slavenska plemena koja uskoro postajaju većinsko stanovništvo. 
U to vrijeme grad nosi svoje grčko ime: Στενήμαχος (*Stenímakhos*).

Nakon tog otpočeli su stalni sukobi između Bugara i Bizantskog Carstva za teritorije, zbog čega je Stanimaha bila strateška utvrda bugarskih vladara prema Bizantu.

Nakon pogoršanja odnosa s Latinskim Carstvom, 1230. godine bugarski car Ivan Asen II. iz strateških razloga bolje je utvrdio postojeću utvrdu Stanimaha ( zbog tog se grad 1934. godine prozvao, njemu u počast u *Asenov grad*).

Nakon pada Bugarske pod osmamsku vlast, Stanimaha, kako su grad zvali novi turski vladari, naseljena je muslimanskim življem i Romima koji danas čine 20% stanovnika grada, dok su ostatak etnički Bugari. 
* *[[Tane Nikolov]]*, poznati makedonski revolucionar i vođa nacionalnog preporoda proveo je zadnje dane svog života u Asenovgradu i umro u njemu 1947. godine.
* *Asenova krepost*(Asenova tvrđava), utvrda bugarskih careva (ali upotrebljavanja već za Tračana) nalazi se 2 kilometra od centra grada.
* Asenovgrad je i grad brojnih crkava, danas ih ima 11, zato ga zovu - *Mali [[Jeruzalem]]*.
* U južnom dijelu grada nalaze se brojne vinarije (Asenovgrad je poznat u Bugarskoj po kvalitetnim vinima).
* Asenovrad je u Bugarskoj poznat po brojnim trgovinama vjenčanica i svadbenih odjelâ, tako da mnogi Bugari putuju u Asenovgrad da se opreme za vjenčanje.

## Stanovništvo
Po procenama iz 2007. godine grad Asenovgrad imao oko 53.000 stanovnika. Većina gradskog stanovništva su etnički Bugari (80%), ali u gradu žive i Turci i Romi. Poslednjih 20ak godina grad gubi stanovništvo zbog udaljenosti od glavnih tokova razvoja u zemlji. Oživljavanje privrede moglo bi zaustaviti negativni demografski trend.

Pretežna veroispovest stanovništva je pravoslavna (80%), a manjinska islam (20%).

## Vanjske veze

* Asenovgrad - Informacije o regiji
869.

__NOTOC__
Godina **869.** (**[[rimske brojke|DCCCXLXIX]]**) bila je redovna godina koja počinje u subotu u julijanskom kalendaru. 

## Događaji

* 26. 5. &ndash; Veliki zemljotres i cunami pustoši veliki dio oblasti Sanriku kraj Sendaija u Japanu.
* U jugozapadnoj Perziji Zanj - crni robovi dovedeni iz Istočne Afrike kako bi radili u tamošnjim solanama i plantažama pamuka i šećera, dižu veliki ustanak.
* Rimsko-njemački (zapadni) car Louis II sklapa sporazum sa bizantskim (istočnim) carom Vasilijem I protiv Saracena.
* Zapadnofranački kralj Karlo Ćelavi pokušava zauzeti srednjofranačke zemlje nakon smrti Lotara II, ali ga spriječava brat i istočnofranački kralj Ludvig Njemački.
* Velike opravke i restauracije u carigradskoj crkvi Aja Sofija.
* U Tikalu podignuta Stela 11, posvećena Jasaw Chan K'awiilu II, a koja predstavlja posljednji spomenik u tom gradu.
* 5.10. &ndash; U Carigradu počinje Četvrti carigradski sabor koji je sazvan kako bi se riješile teološke nedoumice vezane uz carigradskog patrijarha Fotija I; sabor, koji će trajati do 28. 2. 870 je kasnije proglašen ekumenskim od Rimokatoličke, ali odbačen od pravoslavnih crkava, nakon pravoslavnog Četvrtog carigradskog sabora (879 - 880) koji je odbacio njegove odluke.


## Rođenja

* Car Yōzei od Japana
* Muhammad al-Mahdi, potomak Muhamedov i dvanaestnički šijitski imam

## Smrti

* 4. 2. &ndash; Sveti Ćiril
* 8. 8. &ndash; Lotar II od Lotaringije
* Yu Xuanji, kineska pjesnikinja

## Reference
Mirko Pikulić

**Mirko Pikulić** (Sarajevo, 6. X. 1913. – Sarajevo, 10. X. 1977), zagonetač.

Prve enigmatske sastavke objavio je u *"[[Sfinga (Zagreb)|Sfingi]]"* 1930. godine. Najčešće je objavljivao križaljke. Surađivao je i u izdanjima *[[Čvor (Bjelovar)|EU "Čvora"]]*, čiji je član bio od 27. VII. 1970. Bio je i suradnik sarajevskog *"[[Svijet (Sarajevo)|Svijeta]]"* i zagrebačkog *"[[Vikend (časopis)|Vikenda]]"*. Na Prvenstvu odgonetača Jugoslavije za 1971. godinu bio je među prvom desetoricom. Pojedine sastavke potpisivao je pseudonimom *Buki*.

## Primjer zagonetaka
### Nikola Tesla
Mirko Pikulić je u *[[Čvor-razbibriga|"Čvor-razbibrizi"]]*  objavio je antologijski anagram **ON SA TLA LIKE** s rješenjem Nikola Tesla. Taj anagram, kao jedan od najuspješnijih anagrama, spominje Alojz Buljan u knjizi *"Kombinatorika u igrama riječi"* , ali i Zoran Radisavljević u knjigama *"Svet anagrama"*  i *"World of Anagrams"* . Kasnije su taj anagram još nekoliko puta objavljivali drugi autori u drugim listovima.

### Leo Martin
Kao uspješnu anagramnu minijaturu Zoran Radisavljević u knjizi *"Svet anagrama"* spominje i Pikulićev anagram **TON LA, RE, MI**  s rješenjem Leo Martin.

## Izvori
* Stjepan Horvat: *"[[Leksikon zagonetača Jugoslavije]]"*, Bjelovar, 1979.
* Alojz Buljan: *"[[Kombinatorika u igrama riječi]]"*, Novska, 2003.
* Zoran Radisavljević: *"[[Svet anagrama]]"*, Beograd, 2004.
* Zoran Radisavljević: *"[[World of Anagrams]]"*, Beograd, 2010.

## Napomene
Opština Gazi Baba

**Općina Gazi Baba** (makedonski: *Општина Гази Баба*) je jedna od 10 opština koje formiraju glavni grad Republike Makedonije Skoplje.

Ime ove općine dolazi od toponima iz vremena otomanske vladavine, od turske sintagme - *Gazi* što znači "ratnik" i *Baba*, koja pak znači "otac".

## Geografija
*Općina Gazi Baba* graniči sa općinama:
* Petrovec, Studeničani i Aerodrom na jugu,
* Centar, Čair i Butel na zapadu,
* Lipkovo na sjevero-istoku,
* Aračinovo i Ilinden na istoku.

## Stanovništvo
Po posljednjem službenom popisu iz 2002. općina *Gazi Baba* imala je 72.617 stanovnika čiji je nacionalni sastav bio:

## Reference

## Vanjske veze
* Opštine Republike Makedonije
Opština Aračinovo

**Opština Aračinovo** (makedonski: *Општина Арачиново*) je jedna od 84 opština Republike Makedonije koja se prostire na jugoistoku Republike Makedonije. 
Upravno sjedište ove opštine je selo *Aračinovo*, sa 7.315 stanovnika.

## Geografija
Opština Aračinovo prostire se po istočnom dijelu *Skopskog polja*. Sjeverni planinski dio opštine penje se po obroncima planine Skopske Crne Gore.

Opština Aračinovo graniči:
* s Opštinom Lipkovo na sjeveru,
* s Opštinom Kumanovo na istoku,
* s Opštinom Ilinden na jugu, te
* s Opštinom Gazi Baba na zapadu.

Ukupna površina *Opštine Aračinovo* je 31,3&nbsp;km².

## Stanovništvo
*Opština Aračinovo* ima 11.597 stanovnika.

Po zadnjem popisu stanovnika iz 2002 nacionalni sastav stanovnika u opštini bio je slijedeći:

## Naselja u Opštini Aračinovo
Ukupni broj naselja u opštini je 4, od kojih su svih 4 sela.

## Povezano
* Republika Makedonija
* Opštine Republike Makedonije

## Reference

## Vanjske veze
* Opština Aračinovo na stranicama Discover Macedonia